Bam

Bam (persisk: بم) er en by sør i Iran, sør for byen Kerman.  

Byen var tidligere et stort handelssted på Silkeveien, og en av verdens største bygninger i leire, festningen og citadellet Arg-é Bam, ligger i byen. Festningen skriver seg fra safavidenes regime (1491-1722). Befolkningen økte til 100.000 kort tid etter jordskjelvet i 2003 og var i følge myndighetene 107.000 i 2011. 

Bam og de kulturelle omgivelsene ble i 2003 inkludert på UNESCOS liste over verdensarven. 

 Jordskjelv i 2003 
Under jordskjelvet den 26. desember 2003, da den arabiske og den eurasiske plata kolliderte, ble festningen så godt som jevnet med jorden. Jordskjelvet ble målt til 6,6 på Richterskalaen. Før jordskjelvet var befolkningstallet cirka 90 000. I alt 26 271 mennesker omkom og 20.000 ble skadet, og 85 % av alle bygninger, hovedsakelig bygget av leire, falt sammen. De høye dødstallene forklares med en kombinasjon av ustabile bygg i leire, samt at jordskjelvet inntraff klokken 05:26 på morgenen, da de fleste innbyggerne lå og sov.

 Referanser 

 Kilder 


 Eksterne lenker 


Kategori:Byer i Iran
Kategori:Provinsen Kerman
Kategori:Silkeveien
Kategori:Verdensarven i Iran